Poznati učesnici 56. Gitarijade u Zaječaru
2023-08-24 - 2023-08-26 | Kraljevica, Zaječar, 19000, Srbija
Organizatori najstarijeg rok festivala na Balkanu pripremili su zanimljiv program za fanove iz zemlje i regiona – od 24. do 26. avgusta na Kraljevici nastupiće rok veterani potpomognuti mladim snagama.

Pored takmičenja demo bendova, zaštitni znak Gitarijade postala je titula „rokonačelnika“ – ove godine ta čast pripala je poznatom svetskom basisti Marku Mendozi (Whitesnake, Thin Lizzy, Journey, The Dead Daisies), kojem će gradonačelnik Zaječara Boško Ničić svečano predati ključeve grada na otvaranju na Feliks Romulijani.

„Izuzetna mi je čast i zadovoljstvo što ću postati rokonačelnik ovog legendarnog festivala“ istakao je Marko.

„Još srećniji sam što ću nastupiti na Gitarijadi sa svojim bendom i spremam posebnu set listu za to veče. Pridružite nam se u slavljenju muzike i dobrog raspoloženja!“

Program 56.Gitarijade izgleda ovako:

Četvrtak 24. avgust:

I polufinale

Direct Drive (pobednik 55.Gitarijade)

Generacija 5

YU grupa

Deca Loših Muzičara

Petak 25. avgust:

II polufinale

Cardinal Point (predstavnici BARF festivala)

Divlje Jagode

Marco Mendoza

Smak Plus

Subota 26. avgust

Finale

Osvajači

Neverne bebe

Proglašenje pobednika Gitarijade

Dr. Nele Karajlić

Mortal Kombat

Ulaz na Gitarijadu je, kao i do sada, besplatan.
